**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy | x |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |
| 6. Vplyv na manželstvo, rodičovstvo a rodinu |  | x |  |

**A.3. Poznámky**

*Od návrhu zákona sa vplyvom realizácie tzv. generálneho pardonu očakáva pozitívny vplyv na rozpočet verejnej správy v sume cca 40,2 mil. eur v roku 2023 z dôvodu, že sa predpokladá zvýšená motivácia platiteľov poistného uhradiť dlžné poistné na sociálne poistenie a dlžné povinné príspevky na starobné dôchodkové sporenie spojené s odpustením povinnosti zaplatenia predpísaného penále alebo nepredpísaním penále. Naopak negatívny vplyv na rozpočet verejnej správy sa očakáva z dôvodu odpustenia povinnosti zaplatiť predpísané penále a nepredpísaním penále, t. j. predpokladajú sa nižšie príjmy Sociálnej poisťovne z penále cca o 7,3 mil. eur v roku 2023. Rovnako negatívny vplyv na rozpočet verejnej správy budú predstavovať administratívne náklady na úpravy informačného systému Sociálnej poisťovne v predpokladanej výške cca 0,8 mil. eur.*

*Pozitívne vplyvy sa predpokladajú na podnikateľské prostredie, nakoľko zamestnávatelia a SZČO, za predpokladu, že uhradia celé dlžné poistné na sociálne poistenie a dlžné povinné príspevky na starobné dôchodkové sporenie za obdobie pred 1. júlom 2022, zbavia sa povinnosti zaplatiť predpísané penále alebo im penále nebude predpísané.*

*Realizácia návrhu si vyžiada administratívne náklady na úpravy informačného systému Sociálnej poisťovne v predpokladanej výške cca 0,8 mil. eur.*

*Návrh zákona nebude mať žiaden vplyv na životné prostredie a na manželstvo, rodičovstvo a rodinu.*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.*